
Аннотация Мутахассисларни тайёрлашнинг 
анъанавий тизимини таҳлил қилиш асосида муаллифлар 
ўқув жараёнини ташкил этишда “5+1” моделидан 
фойдаланган Ушбу моделнинг моҳияти шундан 
иборатки, 2-курсдан бошлаб ўкув ҳафтасининг 5 куни 
давомида талабалар ОТМда назарий ва амалий билимлар 
олиш билан бир қаторда ишлаб чиқариш корхонасида, 
яъни келажакда ишлайдиган корхонасида 1 кун амалий 
ўқув машғулотларини ўтайди. Янги моделни қўллаш 
натижасида талабаларнинг 90 фоизида олдинги сессия 
натижалари билан билан таққослаганда ўқув 
кўрсаткичлари яхшиланган 

ВНЕДРЕНИЯ НЕТРАДИЦИОННЫХ ФОРМ ОРГАНИЗАЦИИ 
ОБРАЗОВАТЕЛЬНОГО ПРОЦЕССА 

Аннотация: На основе анализа традиционной 


образовательный процесс, системы подготовки специалистов авторы использовали 
модель «5+1», взаимная модель «5+1» для организации учебного процесса. Суть 
интеграция, данной модели заключается в том, что, начиная со 2 
профессиональная адаптация, курса, в течение 5 дней учебной недели студенты будут 
профессиональная получать теоретические и практические знания в вузе, а 
подготовка, показатели также 1 день прохождения практики на 
успеваемости производственном предприятии, т.е. , предприятие, где 

они будут работать в будущем. В результате 

использования новой модели у 90% студентов 


улучшилась успеваемость по сравнению с результатами 
предыдущей сессии. 


Олий маълумотли мутахассисларни тайёрлаш сифатини оширишда 
иқтисодиёт соҳалари ва тармоқларининг иштирокини янада кенгайтириш 
орқали республика олий таълим тизимида юкори малакали рақобатбардош 
кадрлар тайёрлашнинг мазмунини мамлакатнинг ижтимоий-иктисодий 
тараққиёти истиқболлари, жамият эҳтиёжлари, илм-фан, маданият, техника 
ва технологияларнинг замонавий ютуқларидан келиб чиққан ҳолда тубдан 
такомиллаштириш мақсадида Ўзбекистон Республикаси Президентининг 
2017 йил 20 апрелдаги “Олий таълим тизимини янада ривожлантириш чора- 
тадбирлари тугрисида”’ги ПК-2909-сон ва “Олий маълумотли мутахассислар 
тайёрлаш сифатини оширишда иқтисодиёт соҳалари ва тармоқларининг 
иштирокини янада кенгайтириш чора-тадбирлари тўғрисида” 2017 йил 27 
июл кунги № ПК-3151 қарорлари қабул қилинди [1, 2]. 

Бирлашган Миллатлар Ташкилотининг таълим, фан ва маданият 
масалалари бўйича қўмитаси (ОМЕЅСО) ва консалтинг ташкилоти (ООР 
Кеѕеагсһ & Сопѕиіпе) ҳамкорлигида жалб қилинган нуфузли хорижий 
экспертлар гуруҳи томонидан 2017 йилнинг январь - июнь ойларида 
Узбекистон Республикаси таълим тизимини комплекс ўрганиш бўйича 
Ўтказилган таҳлиллар натижалари асосида берилган хулосаларда олий 
таълим жараёнида назария ва амалиёт яхлитлиги таъминланмаганлиги, 
талабаларнинг малакавий амалиётларини ишлаб чиқариш корхоналарида 
ташкил этилмагани оқибатида битирувчиларнинг 


ўтказиш самарали 

аксарият кисми тайёр мутахассис булиб чикиш урнига, ишга жойлашгандан 
кейин қайтадан ўз касбини, мутахассислигини ўрганаётганлиги, шунингдек, 
таълим сифатини назорат қилиш механизми замонавий талабларга жавоб 
бермаслиги, таълим муассасаларида малакали педагог ва бошқарув 
кадрларининг етишмаслиги, хорижий таълим муассасалари билан 
самарали ҳамкорлик етарлича йулга қўйилмаганлиги каби камчиликлар қайд 
этилган. Бундан ташқари, иқтисодиёт соҳаларининг истиқболда кадрлар 
тайёрлашга буюртмаларини шакллантириш, битирувчиларга қўйиладиган 
малакавий талабларни ишлаб чиқиш, тармоққа зарур бӱлган 
мутахассисларни тайёрлаш сифатини таъминлаш жараёнидаги иштироки 
талабга жавоб бермайди. Олий таълим дастурларининг ўзгарувчан меҳнат 
бозори талабларига ҳамоҳанглигини таъминлаш учун иш берувчилар 
томонидан тизимли ишлар амалга оширилмаяпти. 

Олий таълим- илм-фан- ишлаб чиқариш ўртасида узилишлар мавжуд, 
интеграция таъминланмаган. 

Юқорида келтирилган сабаблар замонавий ишлаб чиқариш талаблари 
ва ушбу ишлаб чиқариш учун мутахассисларни тайёрлаш сифати ўртасида 
сезиларли фарқ пайдо бўлишига олиб келади. 

Замонавий шароитларда фақатгина ОТМ кучи билан малакали 
мутахассисни тайёрлаш амалда мумкин эмас. ОТМ битирувчида касбий 
йуналиш, куникмаларнигина шакллантириши мумкин. Битирувчи амалиёт 
билан шуғуллангандагина ҳақиқий мутахассис бўлиб етишади. 

Таълим жараёнини ташкил этишнинг анъанавий шаклларининг асосий 
камчилиги шундаки, машғулотларни ўтказиш талабаларга амалий ва касбий 
кўникмаларни эмас, балки маълум бир билимларни олишга қаратилган. 
Университет услуби- кўпинча ўқитувчидан талабага билимларни узатиш 
услубига асосланган, яъни билимлар узатилади. Маъруза ўқиш ўқитишнинг 
пассив хусусиятини акс эттиради. Эшитиш ва ўқиш орқали талабаларни 
мустақил фикрлаш тажрибаси ортмайди. Махсус тадқиқотлар шуни 
кўрсатадики, информацион маърузадан сўнг талабалар материалнинг 30 

фоиздан камини зслайдилар, ундан хам ёмони, маърузадан кейинги биринчи 
хафта давомида шу маълумотлар хам унутилади [3]. 

Педагогик жараённи тизимли таҳлил қилиш асосида миллий 
таълимнинг қуйидаги ҳал қилинмаган муаммо ва вазифалари аниқланди: 
таълим тизимининг барча даражаларида ўқув дастурларида кўп фанли ва 
кичик предметлилик мавжуд; аудитория машғулотлари ахборот характерига 
эга булиб, ўрганилаётган мавзулар мазмунини чуқур ўзлаштиришга ёрдам 
бермайди; таълимнинг барча даражаларидаги ўқув жараёнини дидактик ва 
услубий таъминлаш репродуктив йўналиш билан тавсифланади, бу 
ўқувчиларнинг ижодий қобилиятларини шакллантириш ва ривожлантиришга 
ёрдам бермайди. Укув дастуридаги мустақил ишларни режалаштириш расмий 
характерга эга. Ушбу турдаги иш кўп ҳолларда индивидуал дидактик 
таъминотга эга эмас; ўкув топшириқлари индивидуал равишда берилмайди, 
бу эса ушбу топширикларни бажаришда оммавий кўчирмачиликларга олиб 
келади. Ушбу ҳолат билимларни чукур эмас, балки расмият учун ўрганишга 
шароит яратади; мавжуд билим сифатини баҳолаш тизими ўқитувчиларнинг 
субъективлигини юқорилиги билан ажралиб туради, чунки бу тизим паст 
даражадаги фарқлаш қобилияти билан ажралиб туради. 

Ушбу муаммоларни куп жиҳатдан, мутахассисларни тайёрлаш 
тизимини ижодий ўқитиш технологиясига ўтказиш йўли билан ҳал қилиш 
мумкин, унинг асосида муаммоли маърузалар, ижодий характердаги 
семинарлар, амалиётга йўналтирилган амалий машғулотлар ётади. 

Юқорида келтирилган муаммони эчимини топиш мақсадида ва ушбу 
йӱналишдаги этакчи мутахассисларнинг илмий ишларини ўрганилган 
[5,6,7,8,9,10,11,12]. Тахлил натижаларига кўра 2018 йилда вилоятнинг етакчи 
корхоналари билан келишилганидан сўнг, Андижон вилояти Фавқулодда 
вазиятлар бошқармаси бошлиғи ва Андижон машинасозлик институти 
ректори томонидан “5+1” модели асосида ўқув ва амалий машғулотлар 
ўтказиш тўғрисида" ги низом тасдиқланди (1-расм). 

Унга кура, муаллифлар томонидан мутахассислар тайёрлашда олий 
таълим ва корхоналарнинг ўзаро интеграциясига асосланган ҳолда мутлақо 


янги ўқитиш услубини (“5 + 1” модели) таклиф қилдилар. 


1-расм. “5+1” дастурининг модели. 


Ушбу ўқитиш модели мутахассис ходимларни тайёрлашда дунёда тан 
олинган соҳа мутахассислигига ўқитиш (дуальная система) дан бир қанча 
фарқ қилади. Бу усулда ўқитиш ўқув муассасасида ўқитишни ишлаб 
чиқаришдаги фаолияти даври билан биргаликда олиб борилишини кўзда 
тутган мутахассис ходимлар тайёрлашнинг шакли сифатида дунёда тан 
олинган ва асосан Урта махсус маълумотли ходимларни тайёрлашга 
йўналтирилган бўлса, таклиф этилаётган ўқитиш (“5+1” модели) модели - бу 
олий ўкув муассасасининг ва корхонанинг ўзаро ҳамкорлиги асосида касбий 
тайёргарлик шароитларидаги педагогик техника усуллари ҳамда ташкилий 


шакллар, услублар ва уларни амалга ошириш воситалари системасидир (2- 


расм). 


| Амалий | Назарий Амалий 


пазара | 
да у | 


АМАЛДАГИ КУТИЛАЁТГАН 

2-расм. Амалдаги ва кутилаётган билимларнинг таккосланиши. 
Ушбу ўқитиш моделининг асосий тамойили - бу олий ўкув юртига ва 
корхонага сифатли мутахассислар тайёрлаш жараёнида бир хилдаги 


масъулиятни юклайди (3-расм). 


5+1 МОДЕЛИ | 


# 1Окори малакали мутахасисляр | “ 


3- расм. Модель дастури. 

Корхонанинг манфаатдорлиги, аввало мутахассис ходимларни излаш ва 
танлаш, тайврлаш, уларни кайта укитиш ва мослашувга кузда тутилган 
сарфларни камайтириш, зарур мутахассис ходимларни тайёрлаш 
имкониятидир. Бунда иш берувчи мутахассисларнинг касбий билимларини 
шакллантиришда, битирувчиларни корхонанинг иш шароитларига кўникиши 
ва мураббийлик системаларини шакллантиришда фаол иштирок этади. Ўз 
навбатида талабалар нафақат муайян ишлаб чиқариш шароитлари билан 
танишадилар ва касбий фаолият асосларини ўзлаштирадилар, балки ўқишни 
тамомлаганидан сўнг мутахассислиги бўйича ишга жойлашиш имконига эга 


бўладилар (4-расм). 


Мутахассисларни тайёрлаш 
сифатини ошириш 


Талабаларнинг профессионал мослашув 
тизимини яратиш 


Битирувчиларнинг бандлигини ва иш 
билан таъминланиш фоизини 
ошириш 


хил масъулият билан иштироки 
қуйидагиларга имкон беради: 

4-расм. Моделни жорий қилишдан кутилаётган натижа. 

Шуни қайд қилиш керакки, ушбу моделнинг мазмуни ўқув жараёнини 
амалиёт билан тўлдиришдир, яъни ўқув жараёнининг маълум қисми корхона 
негизида ўтказилади. Ўқув жараёнига ўқитишнинг лойиҳавий усули жорий 
қилинади. Талабалар билимларини баҳолаш, курс лойиҳаларини тайёрлаш, 
корхоналар буюртмаси асосида диплом ишлари, фан олимпиадаларини 
биргаликда ўтказиш, номдор стипендиялар белгилаш, тегишли малака 
сертификатлари бериш жараёнига корхона ва ташкилотларнинг етакчи 
мутахассисларини жалб этилади. 

Ушбу моделнинг моҳияти шуки, талабалар ОТМда ўкув ҳафтасининг 5 
куни давомида олаётган назарий ва амалий билимлар билан бир қаторда 
ишлаб чиқариш корхонаси, яъни келажакда иш билан таъминланиши мумкин 
бўлган жойда 1 кун амалий ўкув машғулотларини ўтайди. 

1 ва 5-расмда келтирилган схемага асосан, “Ҳаётий фаолият 
хавфсизлиги” таълим йўналиши талабалари ишлаб чиқилган дарс жадвалига 
мувофиқ, хафтанинг ҳар чоршанба кунида тегишли корхоналарга гуруҳларга 
бўлинган ҳолда борадилар (6-8 кишилик майда гуруҳлар билан ишлаш 
талабалар билан индивидуал ишлаш имконини оширади, корхоналар учун 


ҳам муаммо туғдирмайди) (5-расм). 

5-расм. “5+1” моделини амалга ошириш схемаси. 
Гурухларда фанлар кесимида олиб бориладиган амалий дарс 


машғулотлари аввалдан фан дастури бўйича белгилаб олинди. Бу бўйича 

тегишли фан укитувчилари томонидан корхоналарга бориб, дастур буйича 
утиладиган мавзуларни, уларга зарур жихозларни урганилди. 

“5+1” моделини амалга ошириш буйича тузилган Низом асосида, 
корхоналарда укув жараёнини ташкил зтишга келишув имзоланган ва улар 
талабаларни алохида укув хонаси ва мавзуга тегишли барча жихозлар билан 
таъминлайди. Талабалар билан дарс жараёнини олиб бориш учун институтдан 
бириктирилган профессор-укитувчидан ташқари, корхонадан ҳам соҳа 
мутахассислари ўқув жараёнига жалб этилди. 

Мазкур ўқув дастурининг ютуқларидан бири шуки, унда талаба ўқув 
жараёни мобайнида институтда олган назарий билимларини ишлаб чиқариш 
корхонасида олган амалий кўникмалари асосида мустаҳкамлаб боради. 

Талабалар билимини баҳолаш учун жорий назоратни амалиёт раҳбари 
томонидан ишлаб чиқариш базасида ҳар бир цикл охирида ўтказилди. Оралиқ 
назоратни эса ОТМ да ўқитувчи томонидан тасдиқланган ўқув дараёни 
графигига асосан олинди. Якуний назоратни ўқитувчи ва мутахассислардан 
иборат комиссия иштирокида ўтказилди. 

Талабалар фикри ва олинган натижалар таҳлили шуни кўрсатдики, 
амалий машғулотларни зарур асбоб-ускуналар ёрдамида ўз қўллари билан 
бажарганлиги учун талабалар мавзуни моҳиятини яхши англаганликлари, бу 
амалиёт улар учун фойдали бўлганлиги ва бундай амалиёт жуда зарур 
эканлигини таъкидлаган. Тадқиқот натижалари шуни кўрсатдики, 2018-2019 
ўкув йили биринчи ва иккинчи семестри солиштирилганда, талабаларни 
фанларни ўртача ўзлаштириш кўрсаткичи гуруҳлар кесимида 39-41% фоизга 


ошганлигини кўрсатди (6-расм). 

6-расм. "Ҳаётий фаолият хавфсизлиги" йўналиши талабаларининг 
анъанавий ва "5+1" модели асосида ўқитиш натижалари. 

Хулосалар. 

Олиб борилган изланишлар натижасини амалиётга тадбиқ этиш 
натижалари асосида қуйидагича хулосалар қилиш мумкин: 

-тадқиқот натижаларини таълим жараёнида қўллаш ҳар бир келажак 
мутахассисига дифференциал (индивидуал) ёндашишни таъминлайди, 
натижада кадрлар истеъмолчилари талабига мос кадрлар тайёрланади; 

-“5+1” модели асосида корхоналарда амалий машғулотларни ўтказиш 
талабаларнинг келажакдаги касбига яхшироқ мослашишига имкон яратади; 

-“5+1” модели асосида ўқув жараёнини ташкил этишдан корхонанинг 
манфаатдорлиги, аввало, мутахассис ходимларни излаш ва танлаш, тайёрлаш, 
уларни қайта ўқитиш ва касбий мослашуви учун кўзда тутилган сарфларни 
камайтириш, сифатли мутахассис ходимларни тайёрлаш имкониятини 
яратилишидир; 

-“5+1” моделини укув жараёнига қўллаш талабаларнинг фанларни 
муваффақиятли ўзлаштиришини таъминлайди, ўз-ўзини доимий ва объектив 


назорат қилишга ўргатади. 

